Gulbrand Øvergaard

Gulbrand Øvergaard (født 14. mars 1802, død 12. desember 1851 i Romedal) var eier av storgården Gaarder i Elverum 1825–1845, og ordfører i Elverum i én periode, 1845–1847.

Han overtok Gaarder i 1825, da den forrige eieren – broren Ole Øvergaard jr – gikk konkurs. Han solgte den videre til brorens svigersønn John Aakrann i 1845, og bosatte seg etterhvert i kona Karis hjembygd Romedal. Da han døde i 1851 var han nettopp valgt til ordfører i Romedal, men rakk knapt å tiltre vervet. 

Han satt også i det første formannskapet i Elverum, valgt i 1837.
Som ordfører tok han i 1846 initiativet til å etablere Elverum sparebank.

En annen bror, Hans Øvergaard, var offiser, stortingsrepresentant og Elverums første ordfører. Gulbrand og Karis sønn Jens Øvergård var ordfører i Romedal i to perioder, 1863–67. Dattera Hanna giftet seg med Jonas Schanche Kielland Schiøtz, og ble mor til Carl Schiøtz, Erling Schiøtz og Johannes Henrik Schiøtz.

Referanser 

Norske bønder
Ordførere i Elverum
Ordførere i Romedal